|  |  |  |
| --- | --- | --- |
| **GRB.jpg****MINISTARSTVO****ZDRAVSTVA** **KLASA: 500-01/17-01/25** **URBROJ: 534-07-3-1/4-17-1** **Zagreb, 21. ožujka 2017.** | **GRB.jpg****MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU****KLASA:** [**230-01/17-05/2**](https://uz.socskrb.hr/Urudzbeni/Urudzbeni/Details?id=114128)**URBROJ: 519-05-2-3/5-17-1** | **GRB.jpg****URED ZA SUZBIJANJE ZLOUPORABE DROGA****VLADE RH** **KLASA: 900-01/17-11/03**  **UR.BROJ: 50436-01-17-01** |

Na temelju članka 39. i članka 74. Zakona o sustavu državne uprave (“Narodne novine”, broj: 150/11, 12/13, 93/16 i 104/16), Zakona o izvršavanju Državnog proračuna Republike Hrvatske za 2017. godinu („Narodne novine“ broj: 119/16), članka 13. i članka 23. Zakona o ustrojstvu i djelokrugu ministarstava i drugih središnjih tijela državne uprave („Narodne novine”, broj: 93/16 i 104/16), članka 8. Zakona o igrama na sreću („Narodne novine“, broj: 87/09, 158/13), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj: 26/15), Uredbe o kriterijima za utvrđivanje korisnika i načinu raspodjele dijela prihoda od igara na sreću za 2017. godinu („Narodne novine“, broj: 17/17), Zakona o udrugama („Narodne novine“ broj: 74/14), Nacionalne strategije suzbijanja zlouporabe droga za 2012.-2017. („Narodne novine“, broj: 122/12), Nacionalnog Akcijskog plana suzbijanja zlouporabe droga za 2015.-2017. godinu, Nacionalnog programa prevencije ovisnosti za djecu i mlade u odgojno–obrazovnom sustavu, te djecu i mlade u sustavu socijalne skrbi za razdoblje od 2015. do 2017. godine, Projekta Resocijalizacije ovisnika o drogama koji su završili neki od programa odvikavanja od ovisnosti i rehabilitacije u terapijskoj zajednici ili zatvorskom sustavu, te ovisnika koji su u izvanbolničkom tretmanu i duže vrijeme stabilno održavaju apstinenciju i pridržavaju se propisanog načina liječenja te Odluke o načinu raspodjele raspoloživih sredstava iz dijela prihoda od igara na sreću za 2017. godinu namijenjenih financiranju projekata udruga u području prevencije i suzbijanja zlouporabe droga, objavljuje se

**POZIV**

**za prijavu na javni Natječaj projekata u Republici Hrvatskoj za dodjelu financijskih sredstava u okviru raspoloživih sredstava iz dijela prihoda od igara na sreću u području prevencije ovisnosti i suzbijanja zlouporabe droga za 2017. godinu**

Ministarstvo zdravstva, Ministarstvo za demografiju, obitelj, mlade i socijalnu politiku i Ured za suzbijanje zlouporabe droga pozivaju udruge koje su programski usmjerene za rad **u području prevencije ovisnosti i suzbijanju zlouporabe droga** da se sukladno ovom Pozivu, prijave za financijsku potporu projekte koji doprinose prevenciji ovisnosti i suzbijanju zlouporabe droga.

Na natječaj pravo prijave imaju **udruge** koje su upisane u Registar udruga Republike Hrvatske i djeluje na području Republike Hrvatske najmanje 1 godinu te djeluje u jednom od prioritetnih područja aktivnosti raspisanih natječajem što treba biti razvidno u Statutu udruge.

Udruge sukladno ovom Pozivu, mogu prijaviti projekt za sljedeća prioritetna područja Natječaja:

 **PI. PREVENCIJA OVISNOSTI**

* PI.A Projekti prevencije ovisnosti
* PI.B. Projekti za sigurnija noćna okruženja
* PI.C. Projekti prevencije ovisnosti koji su u skladu s Europskim standardima za kvalitetnu prevenciju zlouporabe droga (EDPQS)

**PII. PROJEKTI RESOCIJALIZACIJE OVISNIKA**

Sredstva za financiranje projekata osigurana su ukupnom iznosu od 4.600.000,00 kuna te su raspoređena na način da će se za prioritetno područje;

 **PI. PREVENCIJA OVISNOSTI**

* PI.A Projekti prevencije ovisnosti iz sredstava Ministarstva zdravstva dodijeliti 400.000,00 kuna, iz sredstava Ministarstva za demografiju, obitelj, mlade i socijalnu politiku 1.500,000,00 kuna,
* PI.B. Projekti za sigurnija noćna okruženja iz sredstava Ureda za suzbijanje zlouporabe droga dodijeliti 300.000,00 kuna,
* PI.C. Projekti prevencije ovisnosti koji su u skladu s Europskim standardima za kvalitetnu prevenciju zlouporabe droga (EDPQS) iz sredstava Ureda za suzbijanje zlouporabe droga dodijeliti 800.000,00 kuna.

**PII. PROJEKTI RESOCIJALIZACIJE OVISNIKA**

**-** iz sredstava Ureda za suzbijanje zlouporabe droga dodijeliti 700.000,00 kuna, iz sredstava

 Ministarstva za demografiju, obitelj, mlade i socijalnu politiku 500.000,00 kuna i iz

 sredstava Ministarstva zdravstva 400.000,00 kuna.

Najmanji iznos koji se može odobriti u kategoriji projekata udruga je **50.000,00 kuna**, a najviši **150.000,00** kuna po jednom projektu u prioritetnim područjima **PI.A; PIB; i PII.**

Najmanji iznos koji se može odobriti u kategoriji projekata udruga u prioritetnom području

**PI.C** je **100.000,00 kuna**, a najviši **200.000,00 kuna**.

**Udruge** imaju pravo na ovaj natječaj **prijaviti najviše dva projekta u jednom od prioritetnih područja. Ista udruga na ovaj natječaj može prijaviti maksimalno 3 projekta.**

Prijava projekta u partnerstvu nije obvezna u prioritetnom području**PI.A1, PI.A4, PI.B, PI.C, PII.A1 (za Projekte psihosocijalne podrške liječenih ovisnika nakon završenog tretmana u terapijskoj zajednic**i **ili poslijepenalni prihvat** **te uključivanje liječenih ovisnika u različite društvene aktivnosti s ciljem njihove društvene reintegracije) i PII.A2.,** ali je poželjno da udruga provodi projekt u partnerstvu s dionicima na lokalnoj, ali i nacionalnoj razini, posebice ukoliko bi partnerstvo dovelo do uspješnije realizacije ciljeva projekta i njegove učinkovitije provedbe.

Za prioritetno područje**PI.A2, PI.A3.** i **PII.A1 (za Projekte pomoći u prekvalifikaciji, doškolovanju i pronalaženju zaposlenja liječenim ovisnicima)** **partnerstvo je obavezno.**

Projekti udruga u **PI.A2, PI.A3.** **obavezno se trebaju provoditi u partnerstvu s javnim ustanovama koje djeluju na području provedbe projekta. Ostali mogući dodatni partneri u ovom prioritetnom području su:**

* udruge
* socijalne zadruge
* jedinice lokalne i područne (regionalne) samouprave.

Za **Projekte pomoći u prekvalifikaciji, doškolovanju i pronalaženju zaposlenja liječenim ovisnicima** u prioritetnom području **PII.A1** **partnerstvo je obavezno s nekom odgojno-obrazovnom ustanovom koja može izdati valjano uvjerenje o završenom školovanju i/ili prekvalifikaciji ukoliko se provodi školovanje i prekvalifikacija ovisnika za zanimanja potrebna na tržištu rada u sklopu Projekta resocijalizacije ovisnika.**

Udruga može prijaviti projekt **s maksimalno 4 partnera** dok s ostalim organizacijama može ostvarivati neformalno partnerstvo i suradnju.

Udruga može u svim prioritetnim područjima sudjelovati i kao prijavitelj i kao partner.

Kako se može ostvariti prednost u financiranju projekta, tko nema pravo prijave te ostali detaljni uvjeti prijave na Natječaj opisani su u Uputama za prijavitelje Natječaja.

Rok za podnošenje prijava je **30 dana** od dana objave Natječaja i traje **od 21. ožujka 2017. do 20. travnja 2017. godine.**

Smatrat će se da je projekt valjano prijavljen:

* ako je datum na poštanskom žigu na prijavi **20. travnja 2017.**;
* ako je prijavljeni projekt dostavljen putem dostavljača ili osobno u roku za podnošenje prijave odnosno **20. travnja 2017. do 15.00 sati**, za što će prijavitelju biti izdana potvrda o točnom vremenu prijama pošiljke.

Sve prijave poslane izvan roka neće biti uzete u razmatranje.

Prijave projekata dostavljaju se isključivo na propisanim obrascima koji su, zajedno s Uputama za prijavitelje, dostupni na mrežnim stranicama Ministarstva zdravstva([www.zdravstvo.gov.hr](http://www.zdravstvo.gov.hr)), Ministarstva za demografiju, obitelj, mlade i socijalnu politiku ([www.mdomsp.hr](http://www.zdravlje.hr)), Ureda za suzbijanje zlouporabe droga (www.drogeiovisnosti.gov.hr ) i regionalnih zaklada kao provedbenih tijela u ovom Natječaju ([www.zamah.hr](http://www.zamah.hr); [www.civilnodrustvo-istra.hr](http://www.civilnodrustvo-istra.hr); [www.zaklada-slagalica.hr](http://www.zaklada-slagalica.hr); [www.zaklada-dadic.hr](http://www.zaklada-dadic.hr)).

Projektna prijava sa svom propisanom dokumentacijom dostavlja se **onoj regionalnoj zakladi koja pokriva područje na kojem se provodi većina projektnih aktivnosti**. Ako se projekt provodi u više različitih županija ili na području cijele Republike Hrvatske prijavu je potrebno dostaviti **onoj regionalnoj zakladi koja pokriva područje prema sjedištu prijavitelja.**

Prijava se šalje preporučeno poštom, putem dostavljača ili osobno (predaja u urudžbenom uredu) onoj regionalnoj zakladi **koja pokriva područje na kojem se provodi većina projektnih aktivnosti ili ako se projekt provodi na razini više županija ili cijele Republike Hrvatske prema sjedištu prijavitelja.**

**Regionalna zaklada za lokalni razvoj "ZAMAH" (za** županije: Zagrebačka, Koprivničko-križevačka, Bjelovarsko-bilogorska, Varaždinska, Međimurska i Grad Zagreb)

*Regionalna zaklada za lokalni razvoj „Zamah“*

*Svačićev trg 3*

*10 000 Zagreb*

Zaklada za poticanje partnerstva i razvoja civilnog društva (za županije: Istarska, Primorsko-goranska, Karlovačka, Sisačko-moslavačka i Krapinsko-zagorska)

*Zaklada za poticanje partnerstva i razvoja civilnog društva*

*Riva 8*

*52 000 Pula*

„Slagalica“ – Zaklada za razvoj lokalne zajednice (za županije: Vukovarsko-srijemska, Osječko-baranjska, Brodsko-posavska, Požeško-slavonska, Virovitičko-podravska)

*„Slagalica“ – Zaklada za razvoj lokalne zajednice*

*Hrvatske Republike 26*

*31 000 Osijek*

Zaklada „Kajo Dadić“ (za županije: Zadarska, Šibensko-kninska, Splitsko-dalmatinska, Dubrovačko-neretvanska i Ličko-senjska)

*Zaklada „Kajo Dadić“*

*Osječka 16*

*21 000 Split*

Na vanjskom dijelu omotnice potrebno je istaknuti naziv Natječaja i prioritetno područje Natječaja, zajedno s punim nazivom i adresom prijavitelja te napomenom: **“Ne otvarati prije sastanka Komisije za otvaranje projektnih prijava”.**

Projektnu prijavu **nije potrebno** dostavljati Uredu ili nadležnom ministarstvu.

Obvezne obrasce za prijavu projekta i propisanu dokumentaciju (ne veću od 12MB po obrascu) potrebno je poslati u:

1. papirnatom (jedan izvornik) i
2. elektroničkom obliku (na CD-u),

Postupak otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli bespovratnih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje Natječaja u području prevencije ovisnosti i suzbijanja zlouporabe droga iz raspoloživih sredstava iz dijela prihoda od igara na sreću za 2017. godinu.

Razmatrat će se samo projekti koji su pravodobno prijavljeni te koji u cijelosti zadovoljavaju propisane uvjete Natječaja.

Sva pitanja vezana uz natječaj mogu se postaviti isključivo elektroničkim putem, slanjem upita na e-mail adresu Uredu za suzbijanje zlouporabe droga, ured@uredzadroge.hr i to najkasnije do 3. travnja 2017. godine. Ured i Ministarstva nemaju obveze odgovarati na pitanja postavljena nakon ovog datuma.